kalixlouiis/myanmar-wikipedia-corpus huggingface dataset:
ထို့ကြောင့် အလှူရေစက်နှင့် စွတ်စိုသော လက်ကို မခြောက်စေရသကဲ့သို့ မေတ္တာနှင့် စွတ်စိုသော ရင်းနှီးခင်မင်မှုကို မပျက်ပြားစေအပ်။
မူလရင်းမြစ် "အလ္လဉ္စပါဏိံ ပရိဝဇ္ဇယ ဟူသည်ကား စိုစွတ်သော လက်ကို ခြောက်သွေ့ပူလောင်အောင်မပြုခြင်းတည်း။
" [၁၁၄၅] ဝိဇာတ်။
"စိုပြီးသော လက်ကို မခြောက်စေနှင့် ဆိုတာလို ယခုတွေ့ဆုံချစ်ခင်ကြတဲ့ မေတ္တာဓာတ်ကို ခြောက်ကပ်၍ မသွားရအောင်..." [၁၂၇၈] တင်မြ၊ ဒု။
အခြားအသုံးနှုန်း စွတ်သော လက်ကို မလောင်စေနှင့် ဟူ၍လည်း အသုံးရှိသည်။
စိန့်မိုက်ကယ် ဘုရားကျောင်း သည် အစောပိုင်း ရိုမန်နက်စ် ဗိသုကာလက်ရာ ဘုရားကျောင်းတစ်ခုဖြစ်ပြီး ဂျာမနီနိုင်ငံ ဟေးလ်ဒက်စ်ဟိုင်းမြို့တွင် တည်ရှိသည်။
ထိုဘုရားကျောင်းသည် ယူနက်စကို၏ ကမ္ဘာ့အမွေအနှစ်နေရာ စာရင်းတွင် ၁၉၈၅ ခုနှစ်မှ စတင်ပါဝင်ခဲ့သည်။
ယခုအခါ လူသာရန် ဂိုဏ်းခွဲ၏ ဘုရားကျောင်းတစ်ခု အဖြစ်တည်ရှိသည်။
အွမ်ဇက်ဘ် သို့မဟုတ် အမ်ဇက်ဘ် ဒေသ သည် အယ်လ်ဂျီးရီးယားနိုင်ငံ ဂါဒိုင်းယားပြည်နယ် အတွင်း ဆဟာရ သဲကန္တာရ မြောက်ပိုင်းတွင် တည်ရှိသော သဘာဝဒေသ တစ်ခု ဖြစ်သည်။
အယ်လဂျီးယားမြို့ ၏ တောင်ဘက် ၃၇၀မိုင် (၆၀၀ ကီလိုမီတာ) အကွာတွင် တည်ရှိပြီး စုစုပေါင်း နေထိုင်သူ ၃၆၀,၀၀၀ ဦး ခန့် (၂၀၀၅ ခန့်မှန်းချက်အရ) ရှိသည်။
Ghardaia Algeria - Travel to the Mzab Valley ဘူမိဗေဒ အွမ်ဇက်ဘ်ဒေသသည် ထုံးကျောက် ကုန်းမြေမြင့် ဖြစ်ပြီး ဝပ်ဒ်အွမ်ဇက်ဘ် တောင်ကြား၏ အလယ်တွင် တည်ရှိသည်။
နံ့သာပု သည် ငှက်ပျောသီး အမျိုးမျိုးအနက်မှ အမျိုးအစားတစ်ခု ဖြစ်သည်။
စိုးမြင့်ကြော် ဆိုသည်မှာ တက္ကသိုလ်များတွင် ရောင်းချလေ့ရှိသည့် ထမင်းကြော်တစ်မျိုး ဖြစ်သည်။
ရန်ကုန်တက္ကသိုလ်ကျောင်းသား ကိုစိုးမြင့်က မိမိစားလိုသည့်အတိုင်း ကြော်လှော်ထားသဖြင့် စိုးမြင့်ကြော်ဟု ခေါ်ကြသည်။
၁၉၉၀ ခုနှစ်ဝန်းကျင်ထုတ် တက္ကသိုလ်ဇာတ်အိမ်တည် မြန်မာဝတ္ထုများတွင် ပင်တိုင်ပါဝင်သည့် ဇာတ်ဝင်ပစ္စည်းတစ်ခု ဖြစ်ခဲ့သည်။
နောက်ခံသမိုင်း စိန့်ဂျွန်းကျောင်း (ယခု အထက(၁)၊ လမ်းမတော်) မုန့်ဈေးတန်းရှိ အပျိုကြီးထမင်းကြော်ဆိုင်၌ ဆီသတ်ထားသည့် ကြက်သွန်ဖြူ၊ ပဲငံပြာရည်၊ ကြာညို့၊ အချိုမှုန့်တို့နှင့် မီးမျှင်းမျှင်းသုံး၍ လှိမ့်ထားသည့် ထမင်းဖြူအား အနေတော်လှီး၍ ကြော်ထားသည့် ဝက်သားပြုတ်နှင့် တွဲစားရသည်ကို ကိုစိုးမြင့် နှစ်သက်ခဲ့သည်။
စိုးမြင့်ကြော်ဟူ၍ ဖြစ်လာပုံ ဒေသကောလိပ် နှစ်နှစ်တက်အပြီးတွင် တတိယနှစ် ဘူမိဗေဒတက်ရန် ၁၉၈၁ ခုနှစ်၌ ရန်ကုန်တက္ကသိုလ်သို့ ရောက်လာသည်။
သိပ္ပံကန်တင်းရှိ ကိုဖိုးထောင်၏ မိသားစု စားသောက်ဆိုင်တွင် သူငယ်ချင်းတစ်သိုက်နှင့် နေ့လယ်စာလေ့ ရှိသည်။
ထိုစဉ် စိန့်ဂျွန်းကျောင်းသားဘဝက စားခဲ့သည့် ထမင်းကြော်အား စားလို၍ ကိုစိုးမြင့်ကိုယ်တိုင် ဝင်ရောက်ကြော်လှော်ရာမှ စိုးမြင့်ကြော်ဖြစ်လာသည်။
ကြော်လှော်ပုံ ဆီ၊ ကော်ရည်တို့အား သင့်သလိုထည့်သည်။
အသီးအရွက် နှစ်မျိုးသုံးမျိုးအား (ပန်းဂေါ်ဖီ၊ ပဲသီး၊ မုန့်လာဥနီ တို့အား အသုံးများ) ကြက်သွန်ဖြူ၊ ပဲငံပြာရည်၊ ကြာညို့တို့ထည့်ကာ ထမင်းဖြူနှင့် တစ်ပါတည်း ထည့်ကြော်သည်။
အသားကိုလည်း စဉ်းမထည့်ဘဲ အပြားလိုက်လှီးထည့်သည်။
ကြက်ဥကိုမူ ထည့်လိုက ထည့်နိုင်သည်။
ပန်းကန်ထဲ ထည့်ရာ၌ ထိုခေတ်က လူသုံးနည်းသည့် ပန်းကန်လုံးထဲ သိပ်ထည့်ကာ မှောက်ချသည့်ပုံစံကို သုံးသည်။
ပိုလန် အမျိုးသား ဘောလုံးအသင်း()သည် ပိုလန်နိုင်ငံကိုယ်စားပြု ဘောလုံးအသင်းတစ်သင်းဖြစ်ပြီး ပိုလန်နိုင်ငံ ဘောလုံးအဖွဲ့ချုပ်(Polish Football Association)၏ ထိန်းချုပ်ကွပ်ကဲမှုအောက်တွင် ရှိသည်။
စိုင်ကော်လို့ ချုံပေါ်ရောက် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် စိုင်သတ္တဝါ၏ ပင့်ကော်ဝှေ့ခတ်ခြင်းခံရသော်လည်း အန္တရာယ်မဖြစ်ရုံမျှမက ဘေးလွတ်ရာ ချုံပေါ်သို့ပင် ရောက်သွားသူကဲ့သို့ ပျက်စီးကြောင်းနှင့် ကြုံရသော်လည်း နိမ့်ပါးခြင်းမရှိရုံမျှမက ပို၍ပင် အခြေအနေ ကောင်းမွန်သွားသည်။
မူလရင်းမြစ် "စိုင်ကော်လို့ ချုံပေါ်ရောက်သလို ယခုအခါ အခြေအနေနှင့်စာလျှင် မြေကြီးနှင့် ကောင်းကင်ပမာ ကွာချင်တိုင်းကွာလျက်..." [၁၂၉၅] ဒဂုန်၊ ၁၊ ၅၀။
စစ်မရောက်မီ မြားကုန် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် စစ်မရောက်ခင်ကပင် အစိုးရိမ်ကြီးကာ ကြိုတင်စမ်းသပ်ရင်း မြားကုန်နှင့်သကဲ့သို့ လုပ်ရမည့် အလုပ်တစ်ခုကို မလုပ်မီကပင် အစိုးရိမ်ကြီးကာ အခက်အခဲများကို တွေးတောရင်း အားကုန်နှင့်သည်။
မူလရင်းမြစ် "လောင်းချာဧကန်၊ မြတ်ဆုပန်ကို၊ ကြံလိုစိတ်တွင်၊ ဆင်ခြင်သလောက်၊ စစ်မရောက်ခင်က၊ လမ်းထောက်တန့်စား၊ ကုန်လေသည့် မြားငယ်သို့၊ စကားကြိုဆို၊ မာယာတော်ပိုလှတယ်။
[၁၂၁၅-ခန့်] ဝံသ၊ ပ။
"စစ်မရောက်မီ မြားကုန်သောသူကဲ့သို့ အမှုမဖြစ်ခင်က ကြိုတင်၍ ငိုချင်သော ..." [၁၂၇၉] စံသိုက်၊ ပ။
စစ်ရောက်မှ မြားချွန် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ရန်သူ[စစ်တပ်] ချီတက်ရောက်ရှိလာမှ [မြား]ချွန်သကဲ့သို့ ရင်ဆိုင်ရမည့်အရေးကိစ္စအတွက် ကြိုတင်ပြင်ဆင်ထားခြင်းမရှိဘဲ ပက်ပင်းပါ ကြုံတွေ့လာခါမှ ပြင်ဆင်မှုစတင် ပြုလုပ်သည်။
မူလရင်းမြစ် "သူမိုက်တို့ဉာဏ်ပေါက်မှာ၊ စစ်ရောက်မှ မြားချွန်၊ မိုးလွန်မှ ထွန်ချငြား၊" [၁၁၈၀] ဥက္ကံ။
ဆိုလိုရင်တူညီသောအခြားစကားပုံ ကျားလိုက်မှ တုတ်ခုတ် ဟူ၍လည်း အသုံးရှိသည်။
စိန်ကောင်း ကျောက်ကောင်း ရောင်းဝယ်ရာ ဆေးရိုးသည်က ကန့်လန့်ကန့်လန့် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် စိန်ကောင်းကျောက်ကောင်း အရောင်းအဝယ်စကားပြောဆိုရာတွင် ဆေးရိုးသည်က ကြားမှ ဝင်ဝင်ပြီး သူ့ဆေးရိုးကောင်းကြောင်း ပြောဆိုသကဲ့သို့ အရေးပါသောစကား ပြောဆိုကြရာတွင် မသိနားမလည်သူက မဆိုင်သော စကားကို ကြားက ဝင်ရောက်ပြောဆိုသည်။
မူလရင်းမြစ် "စိန်ကောင်း ကျောက်ကောင်း ရောင်းရာမှာ ဆေးရိုးသည် ကန့်လန့် ဆိုသလို ငါတို့ အဓိပတိကြီးတွေ မကြံနိုင် ... ရတဲ့အထဲမှာ ဘာမဟုတ်တဲ့ ပုရွက်ဆိတ်က ဟဝါကျယ်ချင် လိုက်ပါဘိတော့တယ်။
" [၁၃၁၀] ဒီးဒုတ်၊ ၂၂၊ ၂။
စိန္တေသိကိုမှ မကြံနိုင်ခင် ပုစ္ဆေသိ မေးပြန်သည် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ပထမပုစ္ဆာကို ဖြေဆိုရန် မစဉ်းစားရသေးခင် နောက်ထပ်တစ်ဖန် မေးပြန်သည် ဆိုသကဲ့သို့ တစ်စုံတစ်ခုကို ပြီးပြတ်အောင် မလုပ်ရသေးခင် အခြားတစ်ခု ပေါ်လာပြန်သည်။
ရှေးအခါက ရွာတစ်ရွာတွင် တောင်ကျောင်း၊ မြောက်ကျောင်းဟူ၍ ကျောင်းနှစ်ကျောင်းရှိရာ တောင်ကျောင်းသူတော်က မြောက်ကျောင်းဖိုးသူတော် ထံသွား၍ စကားပုစ္ဆာ ပြဿနာပြုလုပ်၍ ပုစ္ဆာအမေးထုတ်သည်မှာ “အသင် မြောက်ကျောင်းဖိုးသူတော်၊ စိန္တေသိဟူသော ပါဠိကို သင် သိလျှင် အနက်ပြန်စမ်းပါ” ဟု ဆိုသတတ်။
ထိုအခါ မြောက်ကျောင်းဖိုးသူတော်က ထိုပါဠိကို အနက်မပြန်နိုင်သဖြင့် ကြံမှိုင်စဉ်းစားနေဆဲအခါ တောင်ကျောင်းဖိုးသူတော်က“မြောက်ကျောင်းဖိုးသူတော်၊ အနက်ပေးနိုင်လျှင်ပေးပါ၊ ပုစ္ဆိဟူသော ပါဠိကလေးမေးစရာရှိပါသေးသည်၊ နှေးလှပါကလား”ဟု ဆိုလျှင် မြောက်ကျောင်းဖိုးသူတော်က တစ်ခုမပြီးသေးခင် တစ်ခုထပ်၍ မေးရမည်လောဟု စိတ်ဆိုးသော အားဖြင့် “စိန္တေသိ ကြံတုန်းရှိသေး၊ ပုစ္ဆိမေးပြန်ပြီ”ဟု ဆိုသတတ်။
ထိုအခါ တောင်ကျောင်းဖိုးသူတော်က “မြောက်ကျောင်းဖိုးသူတော်သည် ငါ၏ ပုစ္ဆာ ပြဿနာကို ကောင်းစွာဖြေစွမ်းနိုင်ပါသည်”ဟု ချီးမွမ်း၍ မိမိကျောင်းသို့ ပြန်သွားသတတ်။
ဗန်းမော်စကားပုံပေါင်းချုပ်။
၃၁၂။
မူလရင်းမြစ် "သွားချေးထူရာတွင် ပိန်းဥစားပြန်သည်ဆိုသကဲ့သို့လည်ကောင်း၊ စိန္တေသိကိုမှ မကြံနိုင်ခင်က ပုစ္ဆေသိ မေးပြန်သည် ဆိုသကဲ့သို့လည်းကောင်း" [၁၁၅၂-ခန့်] ကျည်း။
စိန်နားကပ်ရောင်ကြောင့် ပါးပြောင် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် စိန်နားကပ်အရောင်ဟပ်မှုကြောင့် ပါးပြောင်ခြင်းဖြစ်သကဲ့သို့ သူတစ်ပါး၏ ဂုဏ်အချိန်အဝါကြောင့် လူလူသူသူ ဖြစ်နေသည်။
မူလရင်းမြစ် "စိန်နားကပ်အရောင်နဲ့ ပါးပြောင်ရဆိုသလိုပဲကွာ၊ ကိုယ်ပိုင်အရောင်အဝါ အခုနှယ်အခါ တစ်ပြားသားမျှ မရှိဖြစ်နေတော့..." [၁၂၁၄-ခန့်] ကိုယ်မှိုင်း။
"ကိုယ်၌ ဝတ်ဆင်သော အဝတ်အထည်များမှလွဲ၍ ကိုယ်ပိုင်ပစ္စည်းမရှိ၊ စိန်နားကပ်ရောင်နှင့် ပါးပြောင် နေကြခြင်းသာ ဖြစ်လေသည်။
" [၁၃၃၂] ထနောင်းရိပ်။
ပဒေါင် သို့မဟုတ် ပဒေါင်ကရင် သို့မဟုတ် ကယန်းဘာသာစကား သည် မြန်မာနိုင်ငံတွင် ပြောဆိုအသုံးပြုကြသော ကရင်ဘာသာစကားတစ်ခု ဖြစ်ပြီး ကယန်းလူမျိုးများက ပြောဆို အသုံးပြုကြသည်။
ပျံ့နှံ့မှု ဖယ်ခုံမြို့နယ်၊ ရှမ်းပြည်နယ် တောင်ပိုင်း ကယားပြည်နယ် အနောက်မြောက်ပိုင်း သံတောင်မြို့၊ ကရင်ပြည်နယ် ပျဉ်းမနားမြို့နယ်၊ နေပြည်တော် ပြည်ထောင်စုနယ်မြေ ကယန်းလဝီ စကား: ကယားပြည်နယ် ဒီမောဆိုးမြို့နယ် အနောက်မြောက်ပိုင်း၊ နှင့် ရှမ်းပြည်နယ် ဖယ်ခုံမြို့နယ် တောင်ပိုင်း ကယန်းကငံ စကား: ကယားပြည်နယ် ဒီမောဆိုးမြို့နယ် အနောက်မြောက်ပိုင်း Internal classification ကယန်းဘာသာစကားကို ကယားပြည်နယ်၊ ရှမ်းပြည်နယ်တောင်ပိုင်းနှင့် ကရင်ပြည်နယ် မြောက်ပိုင်းတို့တွင် ပြောဆို အသုံးပြုကြသည်။
Shintani (၂၀၁၆) အရ မျိုးကွဲ လေးခု ရှိပြီးShintani Tadahiko. 2016. The Nangki language. Linguistic survey of Tay cultural area (LSTCA) no. 109. Tokyo: Research Institute for Languages and Cultures of Asia and Africa (ILCAA). ယင်းတို့မှာShintani Tadahiko. 2015. The Kadaw language. Linguistic survey of Tay cultural area (LSTCA) no. 106. Tokyo: Research Institute for Languages and Cultures of Asia and Africa (ILCAA). ကငံ ("lowland dwellers") ကာကောင်း ("highland dwellers") လဝီ ("South") လထာ ("North") တို့ ဖြစ်ကြသည်။
ကငံ သည် ကယန်းဘာသာစကား တစ်ခုဖြစ်ပြီး ကာကောင်း အုပ်စုခွဲတွင် ပါဝင်သည်။
ယင်းကို ကျေးရွာတစ်ရွာတည်းတွင်သာ ပြောဆို အသုံးပြုကြသည်။
ဖယ်ခုံကယန်း ကို Manson (၂၀၁၀) တွင် မှတ်တမ်းတင်ထားသည်။
ဒီမောဆိုးကယန်း သည် ကယားပြည်နယ်၊ ဒီမောဆိုးမြို့နယ်ရှိ ဝါဘန်းပလို့ကျေးရွာတွင် ပြောဆိုကြသည့် ကယန်းနှင့် ဆင်တူသော မူကွဲတစ်ခုဖြစ်ကြောင်း Lew (၂၀၁၈) တွင် ဖော်ပြထားသည်။
Lew, Sigrid (2018). Preliminary phonology of Dimawso Kayan, Myanmar. Paper presented at the 28th Annual Meeting of the Southeast Asian Linguistics Society, held May 17-19, 2018 in Kaohsiung, Taiwan. Ethnologue တွင် ပဒေါင် (ကယန်း) ဒေသိယစကားများကို အောက်ပါအတိုင်း စာရင်းပြုစုထားသည်။
Standard Pekon (prestige dialect) Kayan Lahwi Kayan Kangan (Yeinbaw, Yinbaw) ကိုးကား Category:မြန်မာနိုင်ငံ၏ ဘာသာစကားများ။
ဆရာကာပြန် အာခေါင်လှံစူး ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ဗျိုင်းကို ဆရာအဖြစ် အသိအမှတ် မပြုသော လှံကစားသမားသည် အာခေါင်လှံစူး၍ သေရသကဲ့သို့ ဆရာကို ဖက်ပြိုင် အန်တုသူသည် နောက်ဆုံးတွင် ပျက်စီးရသည်။
ရှေးအခါက ယောက်ျားတစ်ယောက်သည် မြစ်အနီးရှိ ကတွတ်ပေါက်၌ ငါးကို မြှောက်ကစားနေသော ဗျိုင်းကို မြင်တွေ့ရာ အတုယူပြီး သစ်ချွန်များကို ကောင်းကင်သို့ ပစ်မြှောက်၍ မြေသို့ မကျမီ ပါးစပ်ဟခံယူနိုင်အောင် လေ့ကျင့်လေသည်။
ထိုမှတစ်ဆင့် အုတ်ခဲ၊ လှံတံ၊ သန်လျက် စသည်တို့ကို ပစ်မြှောက်ပြီး မြေသို့ မကျမီ ပါးစပ်ဖြင့် ကိုက်နိုင်အောင် လေ့ကျင့်လေသည်။
ထိုသူသည် မိမိ၏ ကျွမ်းကျင်မှုကို တစ်ရွာဝင် တစ်ရွာထွက် ပြသရာ လူအများသဘောကျ၍ ဆုလာဘ်များစွာရ ရှိ‌လေသည်။
ထိုယောက်ျား၏ သတင်းကို ပြည့်ရှင်မင်းကြားသော် မင်းပွဲသဘင် မင်းရင်ပြင်သို့ ဝင်ရောက်ပြသစေသည်။
ထိုသူ၏ အဲ့မခန်းသည့် ပညာစွမ်းကို မင်းကြီးမြင်၍ အသင်၏ ဆရာသည် မည်သူနည်းဟုမေးရာ ထိုသူက ဗျိုင်းထံမှ ရကြောင်း ဝန်မခံလိုဪ သူ့မှာ ဆရာမရှိကြောင်းဖြေကြားလေသည်။
ထို့နောက်တစ်ဖန် လှံကစားပြန်သော် လှံသွားသည် အာခေါင်၌ စူးဝင်ကာ သေဆုံးရလေသည်။
ပုတ္တောဝါဒဆုံးမစာ။
မူလရင်းမြစ် "ဆရာကိုပယ်၊ ကိုယ်ဝယ်လှံစူး၊ အထူးမျက်မှောက်၊ မန္တန်ပျောက်နှင့်၊ အုတ်ကျောက်ခဲပြို၊ မြေခွဲမျို၍၊" [၁၂၆၆] မဃ * ၂၅၅။
အဲဒါ ဆရာကို ကာပြန်လို့ အာခေါင်ကို လှံစူးတာပဲ။
ဆရာဆိုတာ သင်ဆရာ၊ မြင်ဆရာ၊ ကြားဆရာတဲ့ကွဲ့။
... ဆရာသုံးပါးစလုဲးရဲ့ ကျေးဇူးကို ဘယ်တော့မှ မမေ့ရဘူး။
" [၁၃၁၆] စာဗိမာန်၊ ၃၊ ၃။
ဆရာမပြ နည်းမကျ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ဆရာက လက်ထပ်သင်ကြား မပေးလျှင် လက်ရေးလက်သား နည်းမကျသကဲ့သို့ အတွေ့အကြုံရှိသူ ကျွမ်းကျင်သူက စနစ်တကျ ပြသပေးခြင်း မရှိလျှင် နည်းလမ်းမကျန ဖြစ်သည်။
မူလရင်းမြစ် "ဆရာမပြ နည်းမကျတဲ့၊ ငါးပိဖုတ်ကင်တာတောင် ဆရာမပြရင် အခက်သားကလား။
" [၁၂၉၃] မဟာဆန်။
အခြားအသုံးနှုန်း ငါးပိဖုတ်တောင် ဆရာမပြ နည်းမကျ ဆရာမပြ ငါးပိဖုတ်တောင် နည်းမကျ ဟူ၍လည်း အသုံးရှိသည်။
ဆရာမှန် အလံမစိုက်နှင့် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ဆရာကောင်းမှန်လျှင် အလံစိုက်ထူ ကြွားဝါရန် မလိုသကဲ့သို့ အရည်အချင်းပြည့်စုံသူမှန်လျှင် မိမိဂုဏ်သတင်းကို ထုတ်ဖော်ကြေညာရန် မလိုပေ။
ဆူးပေါ်ဖက်ကျ ဖက်ပေါက်၊ ဖက်ပေါ်ဆူးကျ ဖက်ပေါက် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ဖက်ပေါ်ဆူးကျလျှင် ဖက်ပေါက်၍ ဆူးပေါ် ဖက်ကျလျှင်လည်း ဖက်သာပေါက်ရသကဲ့သို့ အားကြီးသူနှင့် အားနည်းသူ ရင်ဆိုင်လျှင် အားနည်းသူသာ နစ်နာရသည်။
မူလရင်းမြစ် "ဆူးကျဖက်ပေါက်၊ ဖက်ပေါက်ဆူးကျ၊ ဆိုကြသဖွယ်၊ ကိုယ်ဝယ်ချည်းပေ၊ ပြစ်ရောက်ချေ၏၊" [၁၂၆၆] မဃ * ၁၇၆။
ပေါင်းကူး ဆက်ဆံရေး (ပြင်ပဆက်ဆံရေး ဟူ၍လည်းသုံးနှုန်း)သည် တဦးချင်း သို့မဟုတ် အဖွဲ့အစည်း (စီးပွားရေးအဖွဲ့အစည်း၊ အစိုးရအေဂျင်စီ သို့မဟုတ် အကျိုးအမြတ်မယူသော အဖွဲ့အစည်း) နှင့် ပြင်ပ (လူထု) အကြားတွင် သတင်းအချက်အလက်များ ဖြန့်ဝေမှုအား စီမံခန့်ခွဲရသည့် အလေ့အထ ဖြစ်သည်။
ပေါင်းကူး ဆက်ဆံရေးတွင် တစ်ဦးချင်း သို့မဟုတ် အဖွဲ့လိုက်မှ ၎င်းတို့၏ ပရိသတ်များ (ဖောက်သည်၊ စားသုံးသူ၊ ထောက်ခံသူစသည်)အား တိုက်ရိုက်ပေးချေစရာမလိုသော အများ စိတ်ဝင်စားဖွယ်အရာများနှင့် သတင်းအချက်အလက်များဖြင့် သတိထားမိလာအောင် ပြုလုပ်ခြင်းဖြစ်သည်။
၎င်းသည် ကြော်ငြာမှဈေးကွက်ရှာဖွေရေးဆိုင်ရာ ပေါင်းကူးဆက်ဆံရေး ပုံစံ တစ်ခုအဖြစ် ခွဲခြားထားခြင်း ဖြစ်သည်။
Public relations ပေါင်းကူးဆက်ဆံရေးသည် ကြော်ငြာနှင့် ဈေးကွက်ရှာဖွေရေးထက် ဖောက်သည်များအတွက် အခမဲ့ဖြစ်စေရန် ခြုံငုံ ဖန်တီးထားသော စိတ်ကူးစိတ်သန်း ဖြစ်သည်။
ပေါင်းကူး ဆက်ဆံရေးအတွက် ဥပမာကောင်းတစ်ခုမှာ ဖောက်သည်များအတွက် ဆောင်းပါးဘေးတွင် ကြော်ငြာခပေး၍ ကြော်ငြာခြင်းထက် ဖောက်သည်များ အကြောင်း ဆောင်းပါး ရေးသားခြင်း ဖြစ်သည်။
ပေါင်းကူး ဆက်ဆံရေး၏ ရည်ရွယ်ချက်သည် လူထု၊ ဖောက်သည်ဖြစ်နိုင်ချေရှိသူများ၊ ရင်းနှီးမြှပ်နှံမည့်သူများ၊ တွဲဖက်လုပ်ကိုင်မည့်သူများ၊ ဝန်ထမ်းများ နှင့် အခြားသော ဆက်စပ်ပတ်သက်နေသည့် သူများမှ အဖွဲ့အစည်း ၊ အဖွဲ့အစည်း၏ ခေါင်းဆောင်မှုအပိုင်း၊ ထုတ်ကုန်များ သို့မဟုတ် နိုင်ငံရေးဆိုင်ရာ ဆုံးဖြတ်ချက်များ အပေါ်တွင် အပေါင်းလက္ခဏာဆန်သော သို့မဟုတ် ကောင်းသော အမြင်များ အား ထိန်းသိမ်းရန် အစွမ်းကုန် စွဲဆောင်မှု ပြုလုပ်ခြင်း ဖြစ်သည်။
ပေါင်းကူးဆက်ဆံရေး ကျွမ်းကျင်သူများသည် ပုံမှန်အားဖြင့် PR နှင့် ဈေးကွက်ရှာဖွေရေး လုပ်ငန်း၊ စီးပွားရေး နှင့် ကုမ္ပဏီ၊ အစိုးရ နှင့် ပြည်သူ့ရုံးများ၊ အစိုးရမဟုတ်သော အဖွဲ့အစည်းများ နှင့် အကျိုးအမြတ်မယူသော အ ဖွဲ့စည်းများအတွက် လူထုသတင်းအချက်အလက် ပြန်ကြားရေးအရာရှိများ အဖြစ်လုပ်ကိုင်ကြသည်။
ပေါင်းကူး ဆက်ဆံရေးအလုပ်များတွင် ဖောက်သည်ဆိုင်ရာ ညှိနှိုင်းရေးမှူး (account coordinator)၊ ဖောက်သည်ဆိုင်ရာအမှုဆောင် (account executive)၊ဖောက်သည်ဆိုင်ရာ ကြီးကြပ်ရေးမှူး (account supervisor) နှင့် မီဒီယာဆက်ဆံရေး မန်နေဂျာတို့ ပါဝင်သည်။
r. ပေါင်းကူးဆက်ဆံရေး ကျွမ်းကျင်သူများသည် အဖွဲ့အစည်း၏ ပစ်မှတ်ထားရာ ပရိသတ် ၊ မီဒီယာ၊ ဆက်စပ်သက်ဆိုင်နေသော စာနယ်ဇင်းများ နှင့် အခြားသော ဩဇာလွှမ်းမိုးသည့် ခေါင်းဆောင်များ နှင့် ဆက်ဆံရေး ထိန်းသိမ်း ထူထောင်ခြင်းဖြစ်သည်။
အထွေထွေ တာဝန်များတွင် ပေါင်းကူးဆက်ဆံရေး ကန်ပိန်းအား ဒီဇိုင်းရေးဆွဲခြင်း၊ သတင်းထုတ်ပြန်ချက်များ ရေးသားခြင်း နှင့် သတင်းရေးသားခြင်း၊ သတင်းစာရှင်းလင်းခြင်းအတွက် လုပ်ဆောင်ခြင်း၊ကုမ္ပဏီ၏ ပြောရေးဆိုခွင့်ရှိသူများအတွက် အင်တာဗျူးစီစဉ်ပေးခြင်း၊ ကုမ္ပဏီ၏ ခေါင်းဆောင်များအတွက် မိန်းခွန်းရေးပေးခြင်း၊ အဖွဲ့အစည်း၏ ပြောရေးဆိုခွင့်ရှိသူအဖြစ် ပြုမူခြင်း၊ဖောက်သည်များအတွက် သတင်းစာရှင်းလင်းပွဲ ပြင်ဆင်ပေးခြင်း၊ မီဒီယာ အင်တာဗျူးနှင့် ဝက်ဘ်ဆိုက်နှင့် လူမှုကွန်ယက်မီဒီယာအတွက် ရေးသားပေးခြင်း၊ ကုမ္ပဏီ၏ သတင်းကျော်ဇောမှုအတွက် စီမံခန့်ခွဲခြင်း (ပဋိပက္ခဆိုင်ရာ စီမံခန့်ခွဲရေး)၊ အဖွဲ့အစည်းအတွင်း ပေါင်းကူးဆက်ဆံရေးအတွက် စီမံခန့်ခွဲခြင်း၊ ကုန်အမှတ်တံဆိပ် နှင့် ပြပွဲများကဲ့သို့သော မာကတ်တင်း (ဈေးကွက်ရှာဖွေရေး) လုပ်ဆောင်မှုများ ပြုလုပ်ခြင်းတို့ ပါဝင်သည်။
More than one of |ISBN= and |isbn= specified (help) Category:Pages with citations having redundant parameters အောင်မြင်သော ပေါင်းကူးဆက်ဆံရေးသမားသည် ကုမ္ပဏီ အကျိုးစီးပွားနှင့် သက်ဆိုင်နေသူတိုင်း၏ စိတ်ဝင်စားမှုနှင့် ဆက်စပ်နေမှုများကို နက်နက်ရှိုင်းရှိုင်း နားလည်သဘောပေါက်ခြင်းဖြစ်သည်။
ပေါင်းကူးဆက်ဆံရေး ကျွမ်းကျင်သူများသည် ပြင်ပဆက်ဆံရေးနှင့် ပတ်သက်၍ အသုံးဝင်မည့် နည်းလမ်းများကို မည်ကဲ့သို့ အကျိုးရှိစွာ အသုံးပြုရမည်ကို သိရှိထားရမည် ဖြစ်သည်။
Roos, Dave. "What Is Public Relations?" HowStuffWorks. N.p., 5 Apr. 2008. Web. 25 Nov. 2014. Notes References Category:စီးပွားရေး ကျင့်ဝတ်များ။
မြို့ပြမုဆိုးသည် ​တောင်ကိုရီးယားနိုင်ငံတွင် ​၂၀၁၁ခုနှစ် ​မေလ၂၅ရက်​နေ့မှ ဇူလိုင် ၂၈ရက်​နေ့အထိထုတ်လွှင့်ပြသခဲ့​သောဇာတ်လမ်းတွဲဖြစ်သည်။
လီမင်ဟိုနှင့် ပတ်မင်​ယောင်းတို့မှ သရုပ်​ဆောင်ထားသည်။
ဂျပန်ကာတွန်း City Hunter ကိုအ​​ခြေခံ၍ရိုက်ကူးထားခြင်းဖြစ်သည်။
အကျဉ်းချုပ် သမ္မတ ဦးစန်းယုလက်ထက်က ရန်ကုန်မြို့တွင်ဖြစ်ပွားခဲ့သည့်အာဇာနည်ကုန်း ဗုံးပေါက်ကွဲမှုမှစတင်ခဲ့သည်။
၁၉၈၃ ​အောက်တိုဘာတွင် မြန်မာပြည်သို့ ​တောင်ကိုရီးယားသမ္မတ ​ခေါင်း​ဆောင်​သောသံအဖွဲ့လာ​ရောက်ကြသည်။
ထို​တောင်ကိုရီးယားသမ္မတအားလုပ်ကြံရန်​မြောက်ကိုရီးယားမှ လုပ်ကြံသူ၃ဦး​စေလွှတ်ခဲ့သည်။
ကံ​ကောင်းစွာပင် သမ္မတမှာ​သေဆုံးသွားခြင်းမရှိ​ပေ။
သို့​သော် အဆင့်မြင့်အရာရှိများ​သေဆုံးသွားခဲ့သည်။
ထိုအ​ကြောင်းကိုမ​ကျေနပ်၍​​မြောက်ကိုရီးယားထိပ်တန်းအရာရှိများအားလုပ်ကြံရန်တောင်ကိုရီးယား ထိပ်တန်းအရာရှိ ၅ဦးမှာ လျှို့ဝှက်စစ်ဆင်​ရေးတစ်ခုဆင်နွှဲခဲ့ကြသည်။
ပြဿနာတစ်ခုမှာ ထိုကိစ္စကို လူသိရှင်ကြားလုပ်ပါက အ​မေရိကန်နှင့် နယူးကလီးယားကာကွယ်​ရေးကိစ္စပြဿနာတက်မည်စိုး၍တိတ်တဆိတ်လုပ်​ဆောင်ခဲ့သည်။
ထိုတပ်ဖွဲ့ကို မြန်မာပြည်တွင်လုပ်ကြံမှုမှ လွတ်​မြောက်လာသည့် သမ္မတသက်​တော်​စောင့်၂ဦးဖြစ်​သော လီဂျင်ဖြိုနှင့် ပတ်မူ​ယောင်းမှဦး​ဆောင်သည်။
စစ်ဆင်​ရေး​အောင်မြင်​သော်လည်း လီဂျင်ဖြိုတစ်​ယောက်သာအသက်ရှင်ခဲ့သည်။
စစ်ဆင်​ရေးတွင်ပါဝင်​သော လူ၂၁​ယောက်လုံး၏အချက်အလက်များကို​ဖျောက်ခဲ့ကြသည်။
လီဂျင်ဖြိုမှာ ပတ်မူ​ယောင်း၏​မွေးစ က​လေးငယ်ကိုခိုးယူ​မွေးစားကာ မြန်မာ၊ထိုင်း၊လာအိုနယ်စပ်ရှိ ​ရွှေတြိဂံ​ဒေသတွင်သွား​ရောက်အ​ခြေချကာ ဒုစရိုက်လုပ်ငန်းများဖြင့်ချမ်းသာလာသည်။
က​လေးကိုလည်း လီယွန်းဆန်းဟုအမည်​ပေးကာ ပြုစုပျိုး​ထောင်ခဲ့သည်။
အ​မေရိကန်၊မတ်ဆာချူးဆတ်မှMIT နည်းပညာတက္ကသိုလ်မှ ဘွဲ့ရပြီး​နောက် ​တောင်ကိုရီးယားနိုင်ငံ၊အိမ်ပြာ​တော်တွင် အလုပ်ဝင်​ရောက်ကာ လက်တုံ့ပြန်ရန်အစီအစဉ်စတင်ခဲ့သည်။
လီမှ ကိုရီးယားသို့သွားမည်သူ၏သားကိုအချစ်ကိုမယုံဘဲ လက်တုံ့ပြန်မည့်အစီအစဉ်ကိုသာအာရုံစိုက်ရန်သင်​ပေးလိုက်သည်။
အိမ်ပြာ​တော်တွင် လီယွန်းဆန်းမှာ သက်​တော်​​စောင့်ကင်နာနာနှင့်​တွေ့ဆုံခဲ့သည်။
​နောက်တွင် ရည်ရွယ်ချက်တူ​နေ၍ လက်တုံ့ပြန်မည့်အစီအစဉ်တွင် ကင်နာနာပါ ပါဝင်လာသည်။
ထိုမှ တစ်ဆင့်အရာရှိ ၅ဦးကိုတစ်ဦးချင်းသတ်ခဲ့သည်။
​နောက်ဆုံးတွင် လီယွန်းဆန်းမှာ ပတ်မူ​ယောင်း၏သားမဟုတ်ဘဲ လက်ရှိသမ္မတ ချွိုင်အွန်းချန်း၏သားဖြစ်​နေသည်။
ချွိုင်မှာ စစ်ဆင်​ရေး​စေလွှတ်သူအရာရှိ ၅​ယောက်တွင်ပါဝင်ခဲ့ကာ သူမှာစစ်ဆင်​ရေးကိုရပ်ခဲ့ချင်​သော်လည်းအခြား၄​ယောက်​​က ဆက်လက်​စေလွှတ်ခဲ့သည်။
​နောက်ဆုံးတွင် လီယွန်းဆန်းလုပ်ကြံရမည့်သူမှာ သူ၏ဖခင်ဖြစ်​နေ​လေသည်။
ရိုက်ကူးခြင်း အဓိက လီမင်ဟို~ လီယွန်းဆန်း၊ပူချိုင်း (ထိုင်းအမည်) ပတ်မင်​ယောင်း~ကင်နာနာ သမ္မတ သက်​တော်​စောင့် လီဂျွန်​ယောက်~ ကင်ယွန်ဂျူ အရာရှိ၅​ယောက်​သေဆုံး​​သောအမှုကိုစုံစမ်း​နေ​သော စုံစမ်း​ရေးမှူး ကင်ဆန်ဂျိုး~လီဂျင်ဖြို ယခင်ကသမ္မတသက်တော်​စောင့်ဖြစ်ပြီး စစ်ဆင်​ရေးအပြီးလက်တုံ့ပြန်ရန်ကြိုးပမ်းခဲ့သူ ကင်ဆန်းဟို~ဘယ်မန်​ဒေါက် ထိုင်းတွင် လီယွန်းဆန်းမှကယ်တင်ခဲ့ပြီး လီယွန်းဆန်း၏ထမင်းချက်ဖြစ်လာသူ ချွန်ဟွန်ဂျင်း~ချွိုင်အွန်းချန်း မျက်​မှောက်​ခေတ် သမ္မတ၊လီယွန်းဆန်း၏ အ​ဖေအစစ် ကိုးကား Category:တောင်ကိုရီးယား ရုပ်သံဇာတ်လမ်းတွဲများ Category:ကိုရီးယားဘာသာစကား ရုပ်မြင်သံကြား အစီအစဉ်များ။
ဆေးသမားမထောင်းတာ၊ လူနာမခံချိ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ဆေးသမားက မဖြစ်စလောက်သာ ဝေဒနာခံရမည်ဟု ယူဆသော ကုထုံးသည် လူနာအဖို့ မခံမရပ်နိုင်အောင် ဝေဒနာခံရသကဲ့သို့ ပြုမူသူအဖို့ မဖြစ်မလောက်ဟု ထင်ရသော အမူသည် အပြုခံရသူအဖို့ မခံမရပ်နိုင်အောင် ဖြစ်ရသည်။
မူလရင်းမြစ် "ထင်သလို မြင်သလို ... စခန်းသွားကြမယ်ဆိုရင် ဆေးသမားမထောင်းတာ၊ လူနာ မခံချိဆိုသလို တိုင်းသူပြည်သားတို့ကို ထိခိုက်ပြီး နစ်နာကုန်မှာလည်း စိုးရိမ်ရပါတယ်။
" [၁၂၉၈] ဒီးဒုတ်၊ ၁၅၊ ၃၇။
"ထိုကဲ့သို့သော ဥပဒေနှစ်မျိုးကို ကြာရှည် ဆက်လက်ထားလျှင် လူထုကြီးတစ်ရပ်လုံးသည် ဆေးသမားမထောင်းတာ၊ လူနာမခံချိ ဆိုသကဲ့သို့ ဖြစ်နေမည် အမှန်ဖြစ်ပေသည်။
" [၁၃၀၉] ဗိုလ်ချုပ်မိန့်။
ဆဲသည်နှင့် ဆန်ချေးနှင့် အဆမတန် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ဆန်ချေးယူမိရာတွင် အဆဲခံရခြင်းက ချေးယူသည့်ဆန်နှင့်ပင် အဆမတန်သကဲ့သို့ အကူအညီ တောင်းခံမိရာတွင် အနှိမ်ခံရခြင်းက ရရှိသည့်အကူအညီနှင့် အဆမတန် ဖြစ်သည်။
မူလရင်းမြစ် "ဆဲတာနှင့် ဆန်ချေးနှင့်မျှ အဆမတန်ဆိုတာကို ကိုယ်က လက်ဆောင်ပြန်ရတာက နှစ်ဆမက၊ ဧည့်သည်တွေအိမ်ကို လာလိုက်တာကလည်း ခဏခဏ။
"အိုဗျာ-မရွှေပုံ့နှယ် မကျန်းမမာ ဖြစ်နေတဲ့ ကြားထဲ သည်အတွက်တွေ တွေးမပူနေပါနဲ့။
ကျုပ်ကလည်း '''ဆဲတာနဲ့ ဆန်ချေးနဲ့ ချေဖို့ စိတ်မကူးပါဘူး။
ဆံထုံးထုံး ဆီစိုက် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ဆံထုံးထုံး ကျွမ်းကျင်သူသည် ဆံထုံး ထုံးပေးရာတွင် ခေါင်းလိမ်းဆီပါ စိုက်၍ ထုံးပေးရသကဲ့သို့ အကူအညီပေးရာတွင် လုပ်အားသာမက ပစ္စည်းပါစိုက်၍ လုပ်ကိုင်ပေးရသည်။
မူလရင်းမြစ် "ဒေါ်ဟင်္သာမြင့် ကိစ္စကို အစအဆုံး ဆံထုံးထုံး ဆီစိုက် ဆောက်ရွက်လိုက်သည်ကို ခေါ်ခင်လေးကြီး အားလုံးသိသည်။
" [၁၃၂၈] စုံတောမြိုင်။
ဆောက်ဖြစ်မှ ကျောင်းဒကာ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကျောင်းဆောက် လှူဒါန်းဖြစ်မှသာ ကျောင်းဒကာဖြစ်ရန် ရေရာမည်။
ထို့အတူ လိုအပ်ချက်တစ်စုံတစ်ရာ ပြေလည်မှသာ ဖြစ်မြောက်ရန် သေချာမည်။
မူလရင်းမြစ် "နောင်ဖြစ်လာမည့် မျှော်လင့်ချက်တွေဆိုတာမျိုးကတော့ ဆောက်ဖြစ်မှ ကျောင်းဒကာ အလုပ်မျိုးတွေမို့ သိပ်အားကိုးလို့ ကောင်းတာမျိုးတွေ မဟုတ်ဘူး။
" [၁၃၂၅] တိုင်းပြည်။
ဉာဏ် (၇၃) ပါးမှာ အောက်ပါတို့ ဖြစ်သည်။
နာကြားအပ်သော တရားသဘော၌ ဖြစ်သော ပညာ သုတမယဉာဏ်။
နာကြားမှုဖြင့် ပြီးသောဉာဏ်။
နာကြားရ၍ စောင့်စည်းမှု၌ ဖြစ်သော ပညာ သီလမယဉာဏ်။
သီလဖြင့် ပြီးသောဉာဏ်။
စောင့်စည်းမှုကြောင့် တည်ကြည်မှု၌ ဖြစ်သောပညာ သမာဓိဘာဝနာမယဉာဏ်။
တည်တံ့ပွားများမှုဖြင့် ပြီးသောဉာဏ်။
အကြောင်းတရားတို့ သိမ်းဆည်းမှု၌ ဖြစ်သော ပညာ ဓမ္မဋ္ဌိတိဉာဏ်။
တရား၌ တည်သောဉာဏ်။
အတိတ်၊ အနာဂတ်၊ ပစ္စုပ္ပန်တရားတို့ကို အကျဉ်းချုံး၍ ပိုင်းခြားဆုံးဖြတ်နိုင်သော ပညာ သမ္မသနဉာဏ်။
သုံးသပ်သောဉာဏ်။
ပစ္စု‌ပ္ပန်တရားတို့၏ ဖောက်ပြန်ခြင်းကို ရှုမြင်နိုင်သော ပညာ ဥဒယဗ္ဗယာနုပဿနာဉာဏ်။
အဖြစ်အပျက်ကို ရှုသောဉာဏ်။
အာရုံကို ဆင်ခြင်၍ အပျက်ကို ရှုမြင်နိုင်သော ပညာ ဝိပဿနာဉာဏ်။
အထူးရှုသောဉာဏ်။
ဘေးဟူ၍ ထင်မြင်လာသောပညာ အာဒီဝနဉာဏ်။
အပြစ်ကိုသိသော ဉာဏ်။
လွတ်မြောက်ခြင်းကို ဆင်ခြင်လျက် လျစ်လျူရှုတတ်သော ပညာ သင်္ခါရုပေက္ခာဉာဏ်။
သင်္ခါရကို လျစ်လျူရှုသောဉာဏ်။
အပ (ဖြစ်သော၏ သင်္ခါရနိမိတ်) မှ ထမြောက်လွတ်ကင်းခြင်း၌ ဖြစ်သော ပညာ ဂေါတြဘူဉာဏ်။
အနွယ်ကို ဖြတ်သောဉာဏ်။
နှစ်ပါးစုံမှ ထမြောက်လွတ်ကင်းခြင်း၌ (ဖြစ်သော) ပညာမဂ္ဂဉာဏ်။
မဂ်ဉာဏ်။
လုံ့လစိုက်ရေးငြိမ်းအေးသောပညာ ဖလဉာဏ်။
ဖိုလ်ဉာဏ်။
သံသရာလမ်းစဉ်ပြတ်မှုကို ရှုမြင်သောပညာ ဝိမုတ္တိဉာဏ်။
လွတ်မြောက်သောဉာဏ်။
ထိုထို မဂ်ဖိုလ်အခိုက်အတန့်၌ ရရောက်သောတရားတို့ကို ရှုသောပညာ ပစ္စဝေက္ခာဉာဏ်။
ဆင်ခြင်သောဉာဏ်။
အဇ္ဈတ္တသန္တာန်၌ ဖြစ်သော တရားတို့ကို ပိုင်းခြားမှတ်သားခြင်း၌ (ဖြစ်သော) ပညာ ဝတ္ထုနာနတ္တဉာဏ်။
အရာဝတ္ထုအထူးထူးကို သိသောဉာဏ်။
ဗဟိဒ္ဓသန္တာန်၌ဖြစ်သော တရားတို့ကို ပိုင်းခြားမှတ်သားခြင်းဖြင့် (ဖြစ်သော) ပညာ ဂေါစရာနာနတ္တဉာဏ်။
အာရုံအထူးထူးကို သိသောဉာဏ်။
စရိယာတို့ကို ပိုင်းခြားမှတ်သားခြင်းဖြင့် (ဖြစ်သော) ပညာ စရိယာနာနတ္တဉာဏ်။
ဖြစ်ပုံအထူးထူးကို သိသောဉာဏ်။
လေးမျိုးသော တရားတို့ကို ပိုင်းခြားမှတ်သားခြင်း၌ (ဖြစ်သော) ပညာ ဓမ္မနာနတ္တဉာဏ်။
တရားအထူးထူးကို သိသောဉာဏ်။
ကိုးမျိုးသော တရားတို့ကို ပိုင်းခြားမှတ်သားခြင်း၌ (ဖြစ်သော) ပညာ ဘူမိနာနတ္တိဉာဏ်။
ဘုံအထူးထူးကို သိသောဉာဏ်။
ထူးခြား၍ သိသောပညာ ဉာတဋ္ဌဉာဏ်။
သဘောပိုင်းခြားသော ဉာဏ်။
ပိုင်းခြားသတ်မှတ်၍ သိသောပညာ တီရဏဋ္ဌဉာဏ်။
ပိုင်းခြား၍ သိသောဉာဏ်။
ပယ်စွန့်ခြင်း၌ ဖြစ်သောပညာ ပရိစ္စာဂဋ္ဌဉာဏ်။
ပယ်စွန့်သောဉာဏ်။
ပွားများခြင်း၌ ဖြစ်သော ပညာ ဧကရသဋ္ဌဉာဏ်။
ကိစ္စထူးကို သိသောဉာဏ်။
မျက်မှောက်ပြုခြင်း၌ ဖြစ်သော ပညာ ဖုသနဋ္ဌဉာဏ်။
သဘောကိုတွေ့သောဉာဏ်။
အနက်အကျိုးအထူးထူး၌ ဖြစ်သော ပညာ အတ္ထပဋိသမ္ဘိဒါဉာဏ်။
အနက်အကျိုးကို ခွဲခြား၍ သိသောဉာဏ်။
ပါဠိအကြောင်းအထူးထူး၌ ဖြစ်သော ပညာ ဓမ္မပဋိသမ္ဘိဒါဉာဏ်။
ပါဠိအကြောင်းကို ခွဲခြား၍ သိသောဉာဏ်။
သဒ္ဒါအထူးထူး၌ ဖြစ်သော ပညာ နိရုတ္တိပဋိသမ္ဘိဒါဉာဏ်။
သဒ္ဒါကို ခွဲခြား၍ သိသောဉာဏ်။
ထင်မြင်ဉာဏ်အထူးထူး၌ ဖြစ်သော ပညာ ပဋိဘာနပဋိသမ္ဘိဒါဉာဏ်။
ပဋိဘာန်ခွဲခြား၍ သိသောဉာဏ်။
နေထိုင်ခြင်းအထူးထူး၌ ဖြစ်သော ပညာ ပဋိဘာနပဋိသမ္ဘိဒါဉာဏ်။
သမာပတ်ဝင်စားခြင်း အထူးထူး၌ ဖြစ်သော ပညာ သသမာပတ္တဋ္ဌဉာဏ်။
ဝင်စားရေးသဘောဉာဏ်။
နေထိုင်ခြင်း၊ ဝင်စားခြင်း အထူးထူး၌ (နှစ်ပါးစုံ၌ ဖြစ်သော) ပညာ ဝိဟာရသမပတ္တဋ္ဌဉာဏ်။
နေထိုင်ရေး၊ ဝင်စားရေးသဘောဉာဏ်။
တည်တံ့ရေး သမာဓိ စင်ကြယ်သည်ဖြစ်၍ အာသဝေါတရား ဖြတ်ခြင်း၌ (ဖြစ်သော) ပညာ အနန္တရိကသမာဓိဉာဏ်။
အခြားမဲ့တည်တံ့ရေးဉာဏ်။
ဝိပဿနာဉာဏ်လျှင် အကြီးအမှူးရှိသော ဝိပဿနာပညာ၊ ငြိမ်သက်သော ဝိဟာရသို့ရောက်သည့် အရဟတ္တဖလသမာပတ္တိပညာ၊ မြတ်သော ဖလသမာပတ်၌ ညွတ်သော ပုဗ္ဗဘာဂပညာ အရဏဝိဟာရဉာဏ်။
ကိလေသာ ကင်းလျက် နေထိုင်ရေးဉာဏ်။
အားနှစ်မျိုးတို့နှင့် ပြည့်စုံခြင်း၊ သင်္ခါရသုံးမျိုးတို့၏ ငြိမ်းခြင်းတို့ကြောင့် တစ်ဆယ့်ခြောက်မျိုးသော ဉာဏ်ဖြစ်ခြင်း၊ ကိုးမျိုးသော သမာဓိဖြစ်ခြင်းတို့ဖြင့် လေ့ကျင့်ပွားထုံသောပညာ နိရောဓသမာပတ္တိဉာဏ်။
ချုပ်ငြိမ်းမှု ဝင်စားသောဉာဏ်။
ဆင်ခြင်ဉာဏ် ဖြစ်စဉ်ကို ရုပ်သိမ်းခြင်း၌ ဖြစ်သော ပညာ ပရိနိဗ္ဗာနဉာဏ်။
ကိလေသာခန္ဓာ ငြိမ်းအေးသောဉာဏ်။
တရားအားလုံးတို့ကို ကောင်းစွာ ဖြတ်ရာ ချုပ်ရာ၌ တဖန် မဖြစ်သောပညာ သမသီသဋ္ဌဉာဏ်။
အဦးမူ၍ ငြိမ်းအေးသောဉာဏ်။
သီးခြားဖြစ်သောတရား၊ အထူးထူးသော တရားတို့၏ တန်ခိုးကို ကုန်စေရာ၌ ဖြစ်သော ပညာ ဝီရိယာရမ္ဘဉာဏ်။
လုံ့လစိုက်ရေးဉာဏ်။
မဆုတ်နစ်သောစိတ်၊ နိဗ္ဗာန်သို့ စေလွှတ်သောစိတ်တို့ကို အားပေး ထောက်ပံ့ခြင်း၌ ဖြစ်သော ပညာ ဝီရိယာရမ္ဘဉာဏ်။
အထူးထူးသော တရားတို့ကို ပေါ်လွင်အောင် ဖော်ပြသောပညာ အတ္ထသန္ဒဿနဉာဏ်။
အနက်ဖော်ဉာဏ်။
တရားအားလုံးတို့ကို တခုတည်း သိမ်းကျုံးရေတွက်အပ်သည့် အဖြစ်ဟူသော ပညာ။
ထူးခြားသောသဘော တူသောသဘောကို ထိုးထွင်း၍ သိသောပညာ ဒဿနဝိသုဒ္ဓိဉာဏ်။
အမြင် စင်ကြယ်ရေးဉာဏ်။
သိသည်၏ အဖြစ်ကြောင့် ဖြစ်သော ပညာ ခန္တိဉာဏ်။
နှစ်သက်ဉာဏ်။
ဉာဏ်ဖြင့် တွေ့ထိသောကြောင့် ဖြစ်သော ပညာ ပရိယောဂါဟဏဉာဏ်။
သက်ဝင်ဉာဏ်။
စုပေါင်းစည်းလုံးခြင်း၌ ဖြစ်သော ပညာ ပဒေသဝိဟာရဉာဏ်။
စုပေါင်းစည်းလုံးရေးဉာဏ်။
ကြီးမှူးအုပ်စိုးသည်၏ အဖြစ်ဖြင့်ဖြစ်သော ပညာ သညာဝိဝဋ္ဋဉာဏ်။
သညာကြောင့် ကင်းပြတ်သောဉာဏ်။
အထူးထူး၌ ဖြစ်သောပညာ စေတောဝိဝဋ္ဋဉာဏ်။
စေတနာကြောင့် ကင်းပြတ်သောဉာဏ်။
တည်တံ့စေခြင်း၌ ဖြစ်သော စိတ္တဝိဝဋ္ဋဉာဏ်။
စိတ်ကြောင့် ကင်းပြတ်သောဉာဏ်။
ဆိတ်သုဉ်းခြင်း၌ ဖြစ်သော ပညာ ဉာဏဝိဝဋ္ဋဉာဏ်။
ဉာဏ်ကြောင့် ကင်းပြတ်သောဉာဏ်။
စွန့်လွှတ်ခြင်း၌ ဖြစ်သော ပညာ ဝိမောက္ခဝိဝဋ္ဋဉာဏ်။
ဝိမောက္ခကြောင့် ကင်းပြတ်သောဉာဏ်။
မှန်ကန်သော သဘော၌ ဖြစ်သော ပညာ သစ္စဝိဝဋ္ဋဉာဏ်။
သစ္စာကြောင့် ကင်းပြတ်သောဉာဏ်။
ကိုယ်နှင့်စိတ်ကို တခုတည်း ပိုင်းခြားခြင်း၊ ချမ်းသာရေးအမှတ် ပေါ့ပါးလျင်မြန်ရေးအမှတ်ကို ဆောက်တည်သည်၏ အစွမ်းအားဖြင့် ပြည့်စုံခြင်း၌ ဖြစ်သော ပညာ ဣဒ္ဓိဝိဓဉာဏ်။
တန်ခိုး ဖန်ဆင်းသော ဉာဏ်။
ကြံစည်မှု ပျံ့နှံ့သည်၏ အစွမ်းဖြင့် ထူးခြားခြင်းနှင့် တူမျှခြင်းဖြစ်သည့် အသံနိမိတ်တို့ကို သက်ဝင်၍ (သိတတ်သော) သောတဓာတုဝိသုဒ္ဓိဉာဏ်။
နားကြားဓာတ် စင်ကြယ်ရေးဉာဏ်။
စိတ်သုံးပါးတို့၏ ပျံ့နှံ့မှုကြောင့် ဣန္ဒြေ (ပသာဒရုပ်) တို့ ကြည်လင်သည်၏ အစွမ်းဖြင့် ထူးခြားသော သဘော၊ တူမျှသော သဘောရှိသော ဝိညာဉ်၏ ဖြစ်ခြင်းသို့ သက်ဝင်၍ (သိသော) ပညာ စေတောပရိယဉာဏ်။
စိတ်ကြံသိသောဉာဏ်။
အကြောင်းကြောင့် ဖြစ်သော အကျိုးတရားတို့၏ ထူးခြားမှု တူညီမှု ကံပျံ့နှံ့သည်၏ အစွမ်းအားဖြင့် ဖြစ်သော ပညာ ပုဗ္ဗေနိဝါသနုဿတိဉာဏ်။
ရှေးဖြစ် အောက်မေ့နိုင်ရေးဉာဏ်။
အရောင်အလင်း၏ အစွမ်းအားဖြင့် ထူးခြားသော တူမျှသော ရူပနိမိတ် ရှုမြင်ခြင်း၌ (ဖြစ်သော) ပညာ ဒိဗ္ဗစက္ခုဉာဏ်။
နတ်မျက်စိနှင့်တူသောဉာဏ်။
ခြောက်ဆယ့်လေးမျိုးသော အခြင်းအရာတို့ဖြင့် ဣန္ဒြေသုံးပါးတို့၏ လေ့လာသည်၏ အဖြစ်ဟု ဆိုအပ်သော ပညာ အာသဝက္ခယဉာဏ်။
အာသဝေါကုန်ရေးဉာဏ်။
ပိုင်းခြား၍ သိခြင်း၌ ဖြစ်သော ပညာ ဒုက္ခဉာဏ်။
ဆင်းရဲကို သိသောဉာဏ်။
ပယ်စွန့်ခြင်း၌ ဖြစ်သော ပညာ သမုဒယဉာဏ်။
တဏှာကို သိသောဉာဏ်။
မျက်မှောက်ပြုခြင်း၌ ဖြစ်သော ပညာ နိရောဓဉာဏ်။
နိဗ္ဗာန်ကို သိသောဉာဏ်။
ပွားများခြင်း၌ ဖြစ်သော ပညာ မဂ္ဂဉာဏ်။
မဂ္ဂင်ကို သိသောဉာဏ်။
ဒုက္ခကို သိသောဉာဏ်။
ဒုက္ခ၏ အကြောင်းကို သိသော ဒုက္ခသမုဒယဉာဏ်။
ဒုက္ခ၏ ချုပ်ရာ နိဗ္ဗာန်ကို သိသော ဒုက္ခနိရောဓဉာဏ်။
ဒုက္ခ၏ ချုပ်ရာ နိဗ္ဗာန်သို့ ရောက်ကြောင်း အကျင့်ကိုသိသော ဒုက္ခနိရောဓဂါမိနီပဋိပဒါဉာဏ်။
အနက်ကို သိသော အတ္ထပဋိသမ္ဘိဒါဉာဏ်။
ပါဠိကို သိသော ဓမ္မပဋိသမ္ဘိဒါဉာဏ်။
သဒ္ဒါကို သိသော နိရုတ္တိပဋိသမ္ဘိဒါဉာဏ်။
ပညာကို သိသော ပဋိဘာနပဋိသမ္ဘိဒါဉာဏ်။
ဣန္ဒြိယပရောပရိယတ္တကို သိသောဉာဏ်။
သတ္တဝါတို့၏ အလိုဆန္ဒနှင့် အနုသယကို သိသော အာသယာနုသယဉာဏ်။
ယမကပါဋိဟီရကို သိသောဉာဏ်။
မဟာကရုဏာသမာပတ္တိကို သိသောဉာဏ်။